વટવા વિસ્તારમાં આવેલ નવાપુરા યાકુબભાઇના ખેતરમાં રહેતા અબ્દુલ સુભાન અબ્દુલ સત્તાર સૈયદે મોડી રાતે તેના સાળા મકસુદઅલી મહંમદઅલી સૈયદ (રહે. સાંઇબાબા સોસાયટી, ગોલ્ડન સિનેમા પાસે, વટવા)ની પોઇન્ટ રેન્જ બ્લેન્કથી ફાયરિંગ કરીને ઘાતકી હત્યા કરી નાખી છે. પોલીસ ફરિયાદમાં જણાવ્યા અનુસાર અબ્દુલ સુભાન ગેરેજનો ધંધો કરીને પોતાનું ગુજરાન ચલાવતો હતો, જોકે છેલ્લા ઘણા સમયથી ગેરેજ બંધ થઇ જતાં અબ્દુલ સુભાન બેકાર ઘરે બેઠો હતો. આ મામલે અબ્દુલ સુભાન અને તેની પત્ની જક્યુનનીશા વચ્ચે બોલાચાલી થતી હતી.